CELEX: 32014D0513
Language: lv
Date: 2014-07-31 00:00:00
Title: 2014/513/ES: Komisijas Īstenošanas lēmums ( 2014. gada 31. jūlijs ), ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri (izziņots ar dokumenta numuru C(2014) 5583)  Dokuments attiecas uz EEZ

2.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 231/7
            
         KOMISIJAS ĪSTENOŠANAS LĒMUMS
   (2014. gada 31. jūlijs),
   ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri
   
      
         (izziņots ar dokumenta numuru C(2014) 5583)
      
   
   (Dokuments attiecas uz EEZ)
   
      (2014/513/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 4. panta 3. punktu,
   tā kā:
   
               (1)
            
            
               Komisijas Īstenošanas lēmumā 2014/178/ES (4) ir noteikti dzīvnieku veselības kontroles pasākumi saistībā ar Āfrikas cūku mēra klātbūtni dažās dalībvalstīs. Minētā lēmuma pielikumā ir norādītas un uzskaitītas dažas teritorijas, kuras ir diferencētas pēc riska līmeņa, pamatojoties uz epidemioloģisko situāciju. Minētais saraksts ietver dažus Itālijas, Polijas, Lietuvas un Latvijas apgabalus.
            
         
               (2)
            
            
               Kopš 2014. gada 26. jūnija Āfrikas cūku mēra klātbūtne ir konstatēta savvaļas cūkām un mājas cūkām Latvijā. Āfrikas cūku mēra vīrusa ievazāšana, visticamāk, notikusi no kaimiņos esošajām trešām valstīm, kurās šī slimība ir konstatēta. Vairāki mājas cūku saslimšanas uzliesmojumi ir konstatēti netālu no Latvijas robežas ar trešām valstīm, un tajā pašā teritorijā ir konstatēti savvaļas cūku saslimšanas gadījumi līdz pat 30 kilometru attālumā no minētās robežas. Turklāt vairāki mājas cūku saslimšanas uzliesmojumi un daži mežacūku saslimšanas gadījumi konstatēti Latvijā netālu no Igaunijas robežas. Par jauniem saslimšanas gadījumiem, konkrētāk, par vienu slimības uzliesmojumu cūku saimniecībā valsts austrumu daļā, ir paziņojusi arī Lietuva.
            
         
               (3)
            
            
               Pašreizējās epidemioloģiskās situācijas attīstība būtu jāapsver, novērtējot risku, ko rada dzīvnieku veselības situācija Lietuvā, Latvijā un kaimiņos esošajās trešās valstīs. Lai veiktu mērķtiecīgus dzīvnieku veselības kontroles pasākumus un novērstu minētās slimības izplatīšanos, kā arī nevajadzīgus tirdzniecības traucējumus Savienībā un izvairītos no tā, ka trešās valstis varētu uzlikt nepamatotus tirdzniecības šķēršļus, būtu jāgroza Īstenošanas lēmumā 2014/178/ES paredzētais Savienības saraksts ar teritorijām, kurām piemēro dzīvnieku veselības kontroles pasākumus, un tajā jāņem vērā pašreizējā dzīvnieku veselības situācija attiecībā uz minēto slimību Lietuvā un Latvijā.
            
         
               (4)
            
            
               Tāpēc būtu jāgroza Īstenošanas lēmuma 2014/178/ES pielikums, lai tajā iekļautu attiecīgās Lietuvas, Latvijas un Igaunijas teritorijas.
            
         
               (5)
            
            
               Tāpēc Īstenošanas lēmums 2014/178/ES būtu attiecīgi jāgroza.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/178/ES pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2014. gada 31. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  OV L 18, 23.1.2003., 11. lpp.
   
   
      (4)  Komisijas 2014. gada 27. marta Īstenošanas lēmums 2014/178/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 95, 29.3.2014., 47. lpp.).
   
      PIELIKUMS
      Īstenošanas lēmuma 2014/178/ES pielikumu groza šādi:
      
                  1)
               
               
                  I daļu groza šādi:
                  
                              a)
                           
                           
                              ierakstu par Latviju aizstāj ar šādu:
                              “3.   Latvija
                              
                              Šādas Latvijas teritorijas:
                              
                                           
                                       
                                       
                                          viss Mazsalacas novads;
                                       
                                    
                                           
                                       
                                       
                                          viss Alojas novads;
                                       
                                    
                                           
                                       
                                       
                                          viss Kocēnu novads un Valmieras pilsēta;
                                       
                                    
                                           
                                       
                                       
                                          viss Priekuļu novads;
                                       
                                    
                                           
                                       
                                       
                                          Raunas pagasts Raunas novadā;
                                       
                                    
                                           
                                       
                                       
                                          viss Smiltenes novads;
                                       
                                    
                                           
                                       
                                       
                                          viss Apes novads;
                                       
                                    
                                           
                                       
                                       
                                          Cirmas, Pureņu, Ņukšu, Isnaudas, Pildas, Nirzas un Briģu pagasts Ludzas novadā;
                                       
                                    
                                           
                                       
                                       
                                          viss Ciblas novads;
                                       
                                    
                                           
                                       
                                       
                                          Stoļerovas, Griškānu, Čornajas, Lūznavas, Maltas, Feimaņu, Silmalas, Ozolaines, Ozolmuižas un Sakstagala pagasts Rēzeknes novadā;
                                       
                                    
                                           
                                       
                                       
                                          Sokolku un Viļānu pagasts Viļānu novadā;
                                       
                                    
                                           
                                       
                                       
                                          Riebiņu, Rušonas, Silajāņu, Galēnu un Stabulnieku pagasts Riebiņu novadā;
                                       
                                    
                                           
                                       
                                       
                                          viss Preiļu novads;
                                       
                                    
                                           
                                       
                                       
                                          Sutru pagasts Līvānu novadā;
                                       
                                    
                                           
                                       
                                       
                                          viss Vārkavas novads;
                                       
                                    
                                           
                                       
                                       
                                          Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores, Maļinovas, Kalupes un Vaboles pagasts Daugavpils novadā.”
                                       
                                    ;
                        
                              b)
                           
                           
                              pievieno šādu ierakstu par Igauniju:
                              “4.   Igaunija
                              
                              Šādas Igaunijas teritorijas:
                              
                                           
                                       
                                       
                                          šādi Viljandu apriņķa pagasti: Karksi un Abja (ieskaitot Moisakulas pašvaldību);
                                       
                                    
                                           
                                       
                                       
                                          šādi Valgas apriņķa pagasti: Pedrala, Helme, Puka, Hummuli, Eru, Palupera, Otepē, Telliste, Karula, Taheva un Sangaste, kā arī Valgas un Tervas pilsēta;
                                       
                                    
                                           
                                       
                                       
                                          šādi pagasti Veru apriņķī: Urvaste, Antsla, Meniste un Vartsu.”
                                       
                                    ;
                        
                              c)
                           
                           
                              ierakstu par Lietuvu aizstāj ar šādu:
                              “1.   Lietuva
                              
                              Šādas Lietuvas teritorijas:
                              
                                           
                                       
                                       
                                          Marijampoles apriņķī: Kalvarijas, Marijampoles un Kazlu Rūdas rajona pašvaldība;
                                       
                                    
                                           
                                       
                                       
                                          Kauņas apriņķī: Prienu un Birštonas rajona pašvaldība;
                                       
                                    
                                           
                                       
                                       
                                          Viļņas apriņķī: Traķu un Elektrēnu rajona pašvaldība, Viļņas pilsētas pašvaldība, Viļņas rajona pašvaldība un Švenčoņu rajona pašvaldība;
                                       
                                    
                                           
                                       
                                       
                                          Utenas apriņķī: Molētu, Utenas, Zarasu un Visaginas rajona pašvaldība.”
                                       
                                    ;
                        
            
                  2)
               
               
                  II daļā ierakstu par Latviju aizstāj ar šādu:
                  “3.   Latvija
                  
                  Šādas Latvijas teritorijas:
                  
                               
                           
                           
                              viss Rūjienas novads;
                           
                        
                               
                           
                           
                              Koņu pagasts Naukšēnu novadā;
                           
                        
                               
                           
                           
                              Vecates, Matīšu, Burtnieku un Valmieras pagasts Burtnieku novadā.
                           
                        
                               
                           
                           
                              Viss Beverīnas novads;
                           
                        
                               
                           
                           
                              Vijciema un Zvārtavas pagasts Valkas novadā.”
                           
                        ;
            
                  3)
               
               
                  III daļu aizstāj ar šādu:
                  “III DAĻA
                  1.   Itālija
                  
                  Šādas Itālijas teritorijas:
                  
                               
                           
                           
                              visas Sardīnijas teritorijas.
                           
                        2.   Latvija
                  
                  Šādas Latvijas teritorijas:
                  
                               
                           
                           
                              viss Zilupes novads;
                           
                        
                               
                           
                           
                              Rundēnu un Istras pagasts Ludzas novadā;
                           
                        
                               
                           
                           
                              Pušas, Mākoņkalna un Kaunatas pagasts Rēzeknes novadā;
                           
                        
                               
                           
                           
                              viss Dagdas novads;
                           
                        
                               
                           
                           
                              viss Aglonas novads;
                           
                        
                               
                           
                           
                              viss Krāslavas novads;
                           
                        
                               
                           
                           
                              Kārķu, Ērģemes un Valkas pagasts Valkas novadā;
                           
                        
                               
                           
                           
                              viss Strenču novads;
                           
                        
                               
                           
                           
                              Ēveles un Rencēnu pagasts Burtnieku novadā;
                           
                        
                               
                           
                           
                              Naukšēnu pagasts Naukšēnu novadā.
                           
                        3.   Lietuva
                  
                  Šādas Lietuvas teritorijas:
                  
                               
                           
                           
                              Ignalinas rajona pašvaldība Utenas apriņķī.”